Σεραφείμ Σεραφείμ

Ο Σεραφείμ Β. Σεραφείμ ήταν Σερραίος ζωγράφος, αγιογράφος και φωτογράφος, ο οποίος δραστηριοποιήθηκε το πρώτο μισό του 20ού αιώνα στις Σέρρες.Τα λιγοστά βιογραφικά στοιχεία του Σεραφείμ Σεραφείμ αντλήθηκαν από το δίτομο βιβλίο Εικονογραφημένη Ιστορία των Σερρών, του Σερραίου δημοσιογράφου, συγγραφέα και εκδότη Βασίλη Ι. Τζανακάρη, Σέρρες 1991 & 1995, τ. Α΄, σελ. 317-332 & τ. Β΄, σελ. 109, καθώς και από το άρθρο του Νίκου Δ. Καράμπελα, «Καρτ-ποστάλ Ασπιώτη από την εκστρατεία της Μικράς Ασίας 1919-1922 με έργα του Σεραφείμ Β. Σεραφείμ,», στο περιοδικό συλλογές, Αθήνα, τχ. 166 (Απρίλιος 1998), σελ. 291-293.

Βιογραφικά στοιχεία
Ο Σεραφείμ Β. Σεραφείμ γεννήθηκε στις Σέρρες την τελευταία δεκαετία του 19ου αιώνα περίπου. Υπήρξε πρωταρχικά αγιογράφος. Στην Ιερά Μητρόπολη Σερρών σώζεται εικόνα διά χειρός Σεραφείμ Β. Σεραφείμ.Βασίλης Ι. Τζανακάρης, Εικονογραφημένη Ιστορία των Σερρών, Σέρρες, 1991, τ. Α΄, σελ. 318. Σε επαγγελματικό οδηγό της Μακεδονίας, που εκδόθηκε την περίοδο του Μεσοπολέμου, υπάρχει καταχώριση για τα Ζωγραφεία του Σεραφείμ Σεραφείμ στις Σέρρες.Βλ. Νίκος Δ. Καράμπελας, «Καρτ-ποστάλ Ασπιώτη από την εκστρατεία της Μικράς Ασίας 1919-1922 με έργα του Σεραφείμ Β. Σεραφείμ,», περιοδικό συλλογές, Αθήνα, τχ. 166 (Απρίλιος 1998), σελ. 291. Στη διάρκεια της Μικρασιατικής Εκστρατείας ακολούθησε τον Ελληνικό Στρατό ως φωτογράφος της 7ης Μεραρχίας, η οποία μαζί με την 10η Μεραρχία αποτελούσαν το Γ΄ Σώμα Στρατού. Κάτω από τον ανελέητο ήλιο της Ανατολής τραβούσε φωτογραφίες από την εκστρατεία του Ελληνικού Στρατού, σφραγίζοντάς τες με τη σφραγίδα του: «Σεραφείμ Β. Σεραφείμ, Ζωγράφος - Φωτογράφος, Σέρραι». Αρκετές από τις φωτογραφίες που τράβηξε στη διάρκεια αυτής της εκστρατείας έγιναν η βάση για τη δημιουργία ζωγραφικών πινάκων, όταν επέστρεψε στις Σέρρες. Κάποια από τα ζωγραφικά αυτά έργα αναπαρήγαγε ο Κερκυραίος εκδότης Ασπιώτης σε χρωμολιθόγραφα καρτ ποστάλ περί το 1925.Βλ. Νίκος Δ. Καράμπελας, ό. π., σελ. 292-293.

 Παραπομπές 

 Γκαλερί 
Έξι από τα οκτώ γνωστά καρτ ποστάλ Ασπιώτη που αναπαράγουν έργα ζωγραφικής του Σεραφείμ Β. Σεραφείμ.

Κατηγορία:Έλληνες ζωγράφοι του 20ού αιώνα
Κατηγορία:Έλληνες αγιογράφοι
Κατηγορία:Έλληνες φωτογράφοι
Κατηγορία:Σέρρες